b'\n_START_ARTICLE_\nHibonita\n_START_SECTION_\nClassificaci\xc3\xb3\n_START_PARAGRAPH_\nSegons la classificaci\xc3\xb3 de Nickel-Strunz, la hibonita pertany a "04.CC: \xc3\x92xids amb relaci\xc3\xb3 Metall:Oxigen = 2:3, 3:5, i similars, amb cations de mida mitjana i gran" juntament amb els seg\xc3\xbcents minerals: cromobismita, freudenbergita, grossita, clormayenita, yafsoanita, lueshita, natroniobita, perovskita, barioperovskita, lakargi\xc3\xafta, megawita, loparita-(Ce), macedonita, tausonita, isolueshita, crichtonita, davidita-(Ce), davidita-(La), davidita-(Y), landauita, lindsleyita, loveringita, mathiasita, senaita, dessauita-(Y), cleusonita, gramaccioli\xc3\xafta-(Y), diaoyudaoita, hawthorneita, magnetoplumbita, lindqvistita, latrappita, plumboferrita, yimengita, haggertyita, ne\xc5\xbeilovita, batiferrita, barioferrita, jeppeita, zenzenita i mengxianminita.\n_START_SECTION_\nCaracter\xc3\xadstiques\n_START_PARAGRAPH_\nLa hibonita \xc3\xa9s un \xc3\xb2xid de f\xc3\xb3rmula qu\xc3\xadmica (Ca,Ce)Al\xe2\x82\x81\xe2\x82\x82O\xe2\x82\x81\xe2\x82\x89. Cristal\xc2\xb7litza en el sistema hexagonal. La seva duresa a l\'escala de Mohs \xc3\xa9s 7,5 a 8. En la localitat tipus forma cristalls de fins a 4 cm, d\'h\xc3\xa0bit prism\xc3\xa0tic hexagonal i de color negre.\n_START_SECTION_\nFormaci\xc3\xb3 i jaciments\n_START_PARAGRAPH_\nEn la seva localitat tipus va ser descrita en dip\xc3\xb2sits al\xc2\xb7luvials a prop de skarns que contenien torianita. Tamb\xc3\xa9 s\'ha descrit en calc\xc3\xa0ries, piroxenites i gneissos de les f\xc3\xa0cies amfibolita a granulita. Ha estat descrita a tots els continents del m\xc3\xb3n, inclosa l\'Ant\xc3\xa0rtida, on s\'ha descrit en un meteorit. \xc3\x89s un mineral access\xc3\xb2ri molt freq\xc3\xbcent en ambients rics en calci i alumini i en algunes condrites carbonatades. Se sol trobar associat a altres minerals com ara la plagi\xc3\xb2clasi\xc2\xa0c\xc3\xa0lcica, corind\xc3\xb3, espinel\xc2\xb7la,\xc2\xa0torianita,\xc2\xa0titanita,\xc2\xa0anortita,\xc2\xa0grossul\xc3\xa0ria,\xc2\xa0zo\xc3\xafsita,\xc2\xa0clinozo\xc3\xafsita,\xc2\xa0vesuvianita,\xc2\xa0hercinita,\xc2\xa0andalusita,\xc2\xa0cianita, di\xc3\xb2psid,\xc2\xa0r\xc3\xbatil\xc2\xa0o\xc2\xa0magnetita.'